OzLabs/hebrew-wiki-articles huggingface dataset:
קרל ריינר

קרל ריינר (באנגלית: Carl Reiner; 20 במרץ 1922 – 29 ביוני 2020) היה שחקן, קומיקאי, במאי, תסריטאי וסופר יהודי-אמריקאי.

== ביוגרפיה ==
קרל ריינר נולד למשפחת מהגרים יהודים ב-20 במרץ 1922 בברונקס, ניו יורק. ב-1942 התגייס לחיל האוויר בצבא ארצות הברית. הוא הוכשר בתחילה כמפעיל רדיו ולאחר שאושפז בעקבות דלקת ריאות בבית חולים למשך שלושה חודשים, נשלח לאוניברסיטת ג'ורג'טאון בה שהה כעשרה חודשים. באוניברסיטה שימש תחילה כמתרגם מצרפתית ושם צבר את ניסיונו הראשון לאחר ששיחק מחזה של מולייר בצרפתית.

ריינר החל לכתוב מערכונים ולהופיע כשחקן וקומיקאי בתוכניות טלוויזיה החל משנות החמישים המוקדמות, תוך שהוא משתף פעולה עם כותבים כמל ברוקס וניל סיימון. בשנות ה-60 התפרסם כיוצר של תוכנית הטלוויזיה "המופע של דיק ואן דייק" (The Dick Van Dyke Show). ב-1990 ביים את הקומדיה "בגידה נעימה".

לאורך הקריירה שלו הופיע קרל ריינר בעשרות סרטים ותוכניות טלוויזיה.
ב-1963, הופיע בסרט "מטורף, מטורף, מטורף העולם". ב-1966 שיחק בסרט "הרוסים באים, הרוסים באים".

בין השנים 2001 ל-2007, הופיע בתפקיד סול בלום בסדרת סרטי אושן (אושן 11, אושן 12, ואושן 13).

ריינר זכה בפרסים רבים לאורך הקריירה שלו, לרבות 11 פרסי אמי ופרס גראמי אחד.

== משפחתו ==
הכוכב של ריינר ב[[שדרת הכוכבים של הוליווד]]
ריינר היה נשוי לאסטל כ-65 שנה, עד מותה ב-2008. לקרל ואסטל שלושה ילדים, בהם הבמאי והשחקן רוב ריינר.

== קישורים חיצוניים ==

* 

* 
* 

קטגוריה:במאי קולנוע יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:אתאיסטים אמריקאים
קטגוריה:אתאיסטים יהודים
קטגוריה:אמריקאים ממוצא יהודי-אוסטרי
קטגוריה:אמריקאים ממוצא יהודי-רומני
קטגוריה:בוגרי אוניברסיטת ג'ורג'טאון
קטגוריה:יהודים זוכי פרס גראמי
קטגוריה:קומיקאים יהודים אמריקאים
קטגוריה:זוכי אמי בפריים טיים: שחקן משנה בקומדיה
קטגוריה:זוכי פרס גילדת הכותבים של אמריקה: מפעל חיים: פרס לורל להישג כתיבתי בטלוויזיה
קטגוריה:אמריקאים שנולדו ב-1922
קטגוריה:אמריקאים שנפטרו ב-2020
שקף (מצגת)

שקף [[PowerPoint מוקרן בעת מצגת]]
שקף בתוכנת Impress של [[ליברה אופיס בעת יצירת מצגת]]
שקף הוא עמוד בודד במצגת שקפים, המוצגת באמצעות תוכנת מצגות כמו Microsoft PowerPoint, Apple Keynote, Apache OpenOffice או LibreOffice. אפשר ליצור שקפים גם באמצעות שפת סימון מסמך, למשל LaTeX.

בדרך כלל במצגת שקפים תהיה לכל השקפים תבנית פריסה דומה, השולטת בגורמים כמו ניראות (look and feel), שוליים וכותרות.

המונח "שקף" נגזר מאבותיו הפיזיים השקופים של השקף הדיגיטלי: בטכנולוגיות שקדמו למחשב האישי, שקף פיזי הוצג באמצעות מטול שקפים, ושקופיות הוצגו באמצעות מקרן שקופיות.

== אתרי שיתוף שקפים ומצגות ==
קיימים אתר אינטרנט המאפשרים שיתוף שקפים ומצגות, למשל:
* SlideShare מאפשר למשתמש לשתף מצגות באופן ציבורי או פרטי. ניתן להעלות שקפים בדרכים שונות, למשל באמצעות דואר אלקטרוני ודרך אתרי מדיה חברתית.
* AuthorSTREAM מאפשר למשתמש להעלות שקפים של PowerPoint בלבד. באתר זה משתמשים יכולים לתת משוב על ידי דירוג מצגות ופרסום הערות.
* SlideOnline מאפשר למשתמש להעלות מצגות של PowerPoint ולשתף אותן כדף אינטרנט בכל מכשיר או להטמיע אותן בוורדפרס כחלק מהתגובות להודעות.
דרך נוספת לשיתוף שקפים היא על ידי הפיכתם לסרטון. PowerPoint מאפשר למשתמשים לייצא מצגת לווידאו (.mp4 או .wmv).

== ראו גם ==
* שקף (הקרנה) - יריעה דקה של חומר שקוף, שהוקרנה באמצעות מטול שקפים
* שקופית - פיסת סרט צילום שהוקרנה באמצעות מקרן שקופיות

== הערות שוליים ==

קטגוריה:מצגת
Blew

Blew הוא מיני אלבום של להקת נירוונה, שיצא ב-1989 בחברת טופאלו. המיני אלבום יצא רק בבריטניה והגיע למקום ה-15 במצעד הסינגל "אינדי" הלאומי של בריטניה. הרצועות "Blew" ו-"Love Buzz" נכללו גם באלבום הקודם של הלהקה "Bleach".

== רשימת השירים ==

== קישורים חיצוניים ==

קטגוריה:נירוונה
קטגוריה:מיני-אלבומים מ-1989
קאלימאנצ'י

אגם קאלימאנצ'י (במקדונית: Калиманци) הוא אגם מלאכותי במקדוניה הצפונית שנמצא על הנהרות ברגלגניסיה וקמניצקה, שנוצר ב-1969. הסכר שנמצא ליד האגם בנוי מסלעים וחרס, גובהו 92 מטר ואורכו 240 מטר. אורכו של האגם הוא 14 ק"מ, ורוחבו של האגם הוא 0.3 ק"מ. העומק המרבי של האגם הוא 80 מטר. האגם משתרע על שטח של כ-4.23 קמ"ר.

מטרתו העיקרית של האגם היא השקיה של כ-28,000 דונם, בעיקר של שדות אורז בעמק קוצ'אני , והאדמות במישור אובצ'ה .

לצד האגם, פועלת תחנת כוח הידרואלקטרית קטנה.

== האי קלאטה ==
בתוך האגם, נמצא האי קלאטה . בתוך שטח האי, נמצאו שרידים של עיירת כורים, משלהי העת העתיקה, שבה כרתו בדיל וזהב.<ref>[http://www.makedonskibiser.com.mk/index.php?option=com_content&view=article&id=938:2009-12-05-22-34-58&catid=143:2009-08-26-17-29-03&Itemid=402&lang=mk Брегалнички регион: Калиманско Езеро] - Македонски бисер</ref>

== גלריה ==
<gallery>
קובץ:Kalimansko Ezero (11).JPG|נוף לאגם
קובץ:Kalimansko Ezero (13).JPG|נוף לאגם
קובץ:Kalimansko Ezero (14).JPG|נוף לסכר בצד האגם
קובץ:Kalimansko Ezero (15).JPG|מבט על הסכר מבחוץ
קובץ:Kalimansko Ezero (21).JPG|נוף לאגם
קובץ:Kalimansko Ezero (3).JPG|נוף לאגם
קובץ:Kalimansko Ezero (6).JPG|נוף לאגם
</gallery>

== קישורים חיצוניים ==

== הערות שוליים ==

קטגוריה:מקדוניה הצפונית: ימות ואגמים
תומר יוספי

תומר יוספי (נולד ב-2 בפברואר 1999) הוא כדורגלן ישראלי המשחק בעמדת הקשר ההתקפי בהפועל באר שבע.

== קריירת מועדונים ==
יוספי נולד וגדל ביישוב להבים שבדרום. החל את צעדיו הראשונים בכדורגל במחלקות הילדים והנוער של הפועל באר שבע.

ב-12 בינואר 2019 ערך את הופעת הבכורה שלו בבוגרים של הפועל באר שבע ובליגת העל, במשחק בו הפסידה 0–2 למכבי חיפה. ב-19 במאי 2019 כבש את שערו הראשון בקבוצה בניצחון 1–0 על הפועל חדרה במסגרת ליגת העל.

ב-5 בינואר 2023, יוספי הושאל עד לתום העונה להפועל חיפה מליגת העל.

ב-3 ביולי 2023, הושאל בשנית להפועל חיפה, לקראת עונת 2023/2024 בליגת העל.

== נבחרות ישראל ==
ב-26 במרץ 2019, יוספי ערך את הופעת הבכורה שלו בנבחרת הצעירה של ישראל עד גיל 21, במשחקה מול גאורגיה. ב-10 בספטמבר 2019 כבש את שער הבכורה שלו בנבחרת הצעירה במשחק מול קזחסטן. בשנים 2019–2020, צבר יוספי 11 הופעות ו-3 שערים לזכותו במדי הצעירה.

ב-14 במרץ 2024 זומן לראשונה לסגל הנבחרת הבוגרת, על ידי המאמן הלאומי אלון חזן.

== תארים ==
; הפועל באר שבע
* גביע המדינה: 2019/2020, 2021/2022
* אלוף האלופים: 2022

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:להבים: אישים
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:ישראלים שנולדו ב-1999
לינור גורליק

לינור יוליה גורליק (נולדה ב-9 ביולי 1975 בדנייפרופטרובסק, אוקראינה) היא סופרת, משוררת, מסאית, מחזאית ומתורגמנית ישראלית-רוסית הכותבת בעיקר בשפה הרוסית. יצירותיה יוצאות הדופן כוללות 20 ספרי סיפורת, שירה וספרי ילדים.

גורליק היא מבין ראשוני הסופרים הרוסיים שזכו לפרסום ברשת האינטרנט שם היא פעילה עד היום ומאז 2014 משמשת כעורכת ראשית של פורטל Booknik.ru המוקדש לספרות ותרבות יהודיים<ref name=":0"></ref>. גורליק כותבת סיפורים קצרים שמשקפים את האבסורד בחיים ברוסיה הפוסט-סובייטית.<ref></ref> בנוסף, גורליק חוקרת ומלמדת תאוריית אופנה במחלקה למדעי הרוח ב- Russian State University ובבית הספר הגבוה לכלכלה במוסקבה<ref name=":0" />.

גורליק תרגמה לרוסית את ספריו של אתגר קרת.<ref></ref>

== ביוגרפיה ==
גורליק נולדה ב-1975 בדנייפרופטרובסק, וב-1989, בתחילת גל העלייה הגדול עברה לישראל. ב-1994 סיימה לימודי מחשבים באוניברסיטת בן-גוריון והחלה לעבוד כמתכנתת ומנהלת שיווק בתחום ההייטק. בשנת 2001 חזרה למוסקבה, שם החלה להתפרסם והפכה לסופרת מוכרת.<ref></ref> ב-2014, על רקע קשיים שהשלטונות ברוסיה החלו להערים על אזרחים זרים שביקשו לעבוד שם גורליק חזרה לישראל. כיום חיה ועובדת במוסקבה ובתל אביב<ref name=":0" />. נשואה לוולדימיר ארמילוב. עד כה ספריה טרם תורגמו לעברית.

== פרסים שזכתה בהם<ref name=":0" /> ==
* 2003 - פרס Triumph Young Award, פרס רוסי עצמאי בגין הצטיינות בספרות ואמנות
* 2012 - Portal Award, פרס בינלאומי עבור ספרות פנטסיה וביקורת.

== לקריאה נוספת ==
* 

== קישורים חיצוניים ==

* , 

* 

== הערות שוליים ==

קטגוריה:ישראליות זוכות פרסים
קטגוריה:סופרות רוסיות
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:מתרגמים מעברית לרוסית
קטגוריה:תל אביב-יפו: אישים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:סופרות ישראליות
קטגוריה:סופרים ישראלים
קטגוריה:מתכנתות ישראליות
קטגוריה:ערכים שנערכו במסגרת מיזם ויקי נשים
קטגוריה:אנשים שהוכרזו ברוסיה כ"סוכנים זרים"
קטגוריה:ישראליות שנולדו ב-1975
קטגוריה:ישראלים שנולדו ב-1975
ברנדון ויליאמס

ברנדון פול בריאן ויליאמס (באנגלית: Brandon Paul Brian Williams; נולד ב-3 בספטמבר 2000 במנצ'סטר) הוא כדורגלן אנגלי, המשחק בעמדת המגן השמאלי במנצ'סטר יונייטד ובנבחרת אנגליה עד גיל 21.

ויליאמס הוא בוגר האקדמיה של יונייטד, כאשר את הופעת הבכורה שלו בקבוצה ערך בספטמבר 2019.

== קריירת מועדונים ==
ויליאמס טס יחד עם הקבוצה הראשונה של יונייטד למשחק הגומלין בפריז נגד פ.ס.ז' במסגרת ליגת האלופות במרץ 2019, אך לבסוף לא נכלל בסגל הסופי למשחק. הופעת הבכורה שלו בקבוצה התרחשה במסגרת גביע הליגה האנגלי ב-25 בספטמבר 2019, עת עלה מהספסל נגד רוצ'דייל. הופעת הבכורה שלו בהרכב התרחשה כשבוע אחר כך, ב-3 באוקטובר 2019, במשחק חוץ במסגרת שלב הבתים בליגה האירופית, נגד א.ז. אלקמאר, במשחק בו קבוצתו סיימה בתיקו 0–0, כאשר ויליאמס משלים את כל 90 הדקות. כשבועיים אחר כך, ב-17 באוקטובר 2019, חתם ויליאמס על חוזה ארוך טווח בקבוצה, עד יוני 2022. הופעת הבכורה שלו בפרמייר ליג התרחשה מספר ימים לאחר מכן, כאשר עלה לשחק בדקה האחרונה של תוספת הזמן במשחק מול ליברפול באולד טראפורד, במקום הקשר אנדראס פריירה. מספר שבועות אחר כך, בעקבות ההשעייה של אשלי יאנג, והפציעה של לוק שו, השחקנים הקבועים בעמדתו בסגל הקבוצה, ערך ויליאמס את הופעת הבכורה שלו בהרכב הקבוצה במסגרת הליגה, כאשר שיחק 90 דקות והוחלף, בתוספת הזמן (על ידי הבלם מרקוס רוחו), במסגרת ניצחון הבית של הקבוצה, 3–1 נגד ברייטון אנד הוב אלביון. שבועיים אחר כן, ויליאמס כבש את שער הבכורה שלו בקבוצה, בתיקו 3–3 מול שפילד יונייטד.

ב-23 באוגוסט 2021 הושאל ויליאמס לנוריץ' סיטי לעונה אחת.

== קריירה בינלאומית ==
ויליאמס קיבל את זימון הבכורה שלו לנבחרת אנגליה עד גיל 20 ב-30 באוגוסט 2019, לפני צמד משחקי הנבחרת מול הולנד ושווייץ. את הופעת הבכורה שלו בנבחרת הצעירה ערך במשחק שבוע אחר כך, ב-5 בספטמבר 2019, משחק מול הולנד באצטדיון הביתי של שרוסברי טאון, משחק שנגמר בתוצאה 0–0.

==קישורים חיצוניים==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני נוריץ' סיטי
קטגוריה:מנצ'סטר: כדורגלנים
קטגוריה:אנגלים שנולדו ב-2000
Mfaker Halak Min

Mfaker Halak Min (בערבית: مفكر حالك مين, ובעברית: מי אתה חושב שאתה) הוא אלבום האולפן השני של הזמרת-יוצרת הלבנונית מליסה.<ref name=":0"></ref><ref name=":1"></ref> האלבום יצא לאור ב-23 ביולי 2008, על ידי חברת התקליטים רוטנה.<ref name=":1" /><ref name=":0" /> מתוך האלבום יצא הלהיט "Habibi" (בערבית: "حبيبي"), שזכה להצלחה במדינות שונות ברחבי העולם.<ref name=":2"></ref>

== רקע והפקה ==
לאחר שהוציאה את אלבום הבכורה שלה Baddi Mennak על ידי חברת התקליטים הידועה עלם אל פן, הוחלט כי את אלבום האולפן השני שלה היא תוציא על ידי חברת התקליטים רוטנה, תוך שגם הסינגלים שיצאו מתוכו (שלושה בסך הכול) יצאו על ידה ועל ידי חברות תקליטים נוספות כמו הרינג רקורדס.<ref name=":2" /><ref name=":0" />

מתוך האלבום יצאו שלושה סינגלים בסך הכול: "Mfaker Halak Mein", "Taalali Awam" ו-"Habibi - Somebody Call My Name".<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי מליסה
קטגוריה:אלבומים בערבית
קרן פול

קרן פול (באנגלית: Karen Ann Poole; נולדה ב-8 בינואר 1971) היא זמרת-יוצרת בריטית.

==ביוגרפיה==
קרן פולי נולדה בלונדון למשפחת מוזיקאי. בתחילת הקריירה היא הייתה שרה עם אחותה בדואט Alisha's Attic. הרכב של אחיות זכה להצלחה באירופה והוציא שלושה אלבומים, כאשר אחד מהם זכה למעמד אלבום פלטינה. האחיות נפרדו בשנת 2004 והחלו בקריירה נפרדת.

קרן פולי זכתה לפרסום נוסף ככותבת שירים לזמרים מפורסמים כמו קיילי מינוג, לילי אלן, שוגאבייבז, ואני. שירים רבים של קרן פולי הגיעו לטופ 20 במצעד השירים בבריטניה.

בשנת 2015 היא כתבה מחזמר ביחד עם לילי אלן.

== קישורים חיצוניים ==

קטגוריה:זמרות בריטיות
קטגוריה:זמרות-יוצרות בריטיות
קטגוריה:בריטיות שנולדו ב-1971
קטגוריה:בריטים שנולדו ב-1971
ארתור המינג

ארתור המינג (באנגלית: Arthur Heming; 17 בינואר 1870 – 30 באוקטובר 1940) היה צייר וסופר קנדי, הידוע בכינוי "ההיסטוריון של הצפון" בזכות ציוריו, מאמריו וספריו על צפון קנדה.

== קריירה כאמן ==
יליד פריז, אונטריו, וגדל בהמילטון, למד בעיר ניו יורק ובמושבת האמנים אולד ליים אצל פרנק דומונד, ובלונדון אצל הצייר הוולשי פרנק ברנגוין.

המינג אובחן כעיוור צבעים וכתוצאה מכך עבד בעיקר בשחור לבן כמעט כל חייו, בתוספת צהוב. עם זאת, לקראת סוף הקריירה שלו, החל לצייר במגוון צבעים מלא.

הוא היה חבר באקדמיה המלכותית לקנדה לאמנויות.

קטלוג תערוכה בן 124 עמודים הופק על ידי מוזיאון לונדון בשנת 2013, ובו חמישה מאמרים אקדמיים, "ארתור המינג: היסטוריון הצפון". הקטלוג הופיע לאחר תערוכה רטרוספקטיבית ב־2012, שהוצגה במוזיאון לונדון.

== רומנים ==
ארתור המינג, אקספרס קנדי
הרומנים הפופולריים ביותר שלו היו רק שלושה במספר, אך הם זכו להצלחה רבה בצורה סדרה ומאוחר יותר התפרסמו כספרים של מוציאים לאור חשובים. הרומנים שלו לא היו "ככותב כורסה", מכיוון שהמינג טייל רבות בצפון קנדה.<ref></ref>

"בין מסעותיו הצפוניים; הוא ליווה את הרפתקן הנודע קספר ויטני אל Barrengrounds, סייר עם המשטרה המלכותית הצפון-מערבית בהרים, נסע 550 מיילים ברפסודה, 1000 מיילים עם צוותי כלבים, 1700 מיילים על ידי מזחלות שלג ו- 3300 מיילים שט בקאנו."

=== ספריו העיקריים ===
* ברחבי תת-הארקטיקה של קנדה (1898) (ג'יימס ויליאמס טירל, שאויר על ידי המינג שהיה במשלחת).
* דרמת היערות: רומנטיקה והרפתקאות (1921, רומן).
* ספיריט לייק (1923, רומן).
* ציורי המינג של חיי הצפון (1923, ספר אמנות במהדורה מוגבלת).
* היער החי (1925, רומן).
* המינג אייר גם ספרים של סופרים אחרים, ובמיוחד אלה של הסופר ויליאם אלכסנדר פרייזר (1939-1933).
ארתור המינג, איור בספר - דרמה ביער,1921

== היסטוריה משפחתית ==
משפחת המינג היגרה מבוגנור אנגליה במחצית הראשונה של המאה ה -19. אדוארד פרנסיס המינג עזב את בוגנור והתיישב ממש מחוץ לגולף, אונטריו, בשנת 1832. הוא כינה את החווה 'Bognor Lodge' והיא נמצאת שם עדיין בבעלות צאצאי משפחת המינג. המחצית הצפונית של החווה הופקעה והוצפה כדי להפוך את אגם גולף.

משפחת המינג מתחברת דרך אבות אבותיה למלך הרולד המינג מדנמרק, המלך הוויקינגי האחרון של דנמרק, שהביא את הנצרות לדנמרק. בסופו של דבר הם היגרו לצרפת והתיישבו בה כשהעיירה נקראה על שם המינג. כאשר צרפת הפכה לרומית קתולית, הם שהיו פרוטסטנטים, נדדו שוב מעבר לתעלה לאנגליה.
ארתור המינג, איור לספר הרפתקאות בתת-ארטיקה
לאדוארד המינג היו חמישה בנים בקנדה המערבית. אחד מהם היה צ'ארלס המינג שהפך למנהל הדואר של הכפר הקטן סידנהאם. מכיוון שהייתה עיר הולכת וגדלה ליד אוטווה עם אותו שם, צ'ארלס התבקש לשנות את שמו של המקום סידנהאם. הוא שינה את השם ל'בוגנור'.

== קישורים חיצוניים ==

* 

== הערות שוליים ==

קטגוריה:סופרים קנדים
קטגוריה:ציירים קנדים
קטגוריה:ילידי 1870
קטגוריה:נפטרים ב-1940
הביתה, הלוך חזור (סרט)

הביתה, הלוך חזור הוא סרט תעודה ישראלי, בבימוי של זאב גורודצקי, שיצא ב-30 בדצמבר 2012, ושודר בערוץ 2.

הסרט מתעד את טיסתם של ההרכב המוזיקלי הישראלי הפרויקט של עידן רייכל לניו יורק, במסגרת סיבוב הופעות. בסרט משתתפים חברי הפרויקט: עידן רייכל עצמו, כברה קסאי, מאיה אברהם, אבי ווגדרס וואסה, רביד כחלני, גלעד שמואלי, שלום מור, ג'וקה פרפיניאן, מרק קקון, איל סלע, זיו רהב, ניב תואר ועמרי אברמוב.

== קישורים חיצוניים ==
* 
* [https://www.mako.co.il/mako-vod-mako/documentary/VOD-8604830f42beb31006.htm הסרט לצפייה ישירה], באתר מאקו VOD

קטגוריה:סרטים תיעודיים ישראליים
קטגוריה:מוזיקה ישראלית: סרטים תיעודיים
קטגוריה:קשת (זכיינית שידור)
קטגוריה:עידן רייכל
קטגוריה:סרטים ישראליים משנת 2012
קונפי

קונפי רגל אווז
קונפי (בצרפתית: Confit) הוא מזון שבושל במשך זמן רב לצורך שימורו או לאכילתו המידיית.<ref name="IP" />

בקונפי, המזון מתבשל בצורה איטית בנוזל כשמן, שומן או מי סוכר (סירופ), בחום נמוך (עד 90 מעלות צלזיוס) בניגוד לטיגון (230-160 מעלות צלזיוס). הבדל נוסף הוא בתוצאה הסופית: בעקבות החום הגבוה בטיגון, תכולת המים במזון מתאדה במהירות והוא הופך לפריך (בעקבות תגובת מייאר). בקונפי, בעקבות הבישול האיטי והחום הנמוך שאינו מגיע לטמפרטורת רתיחה (100 מעלות צלזיוס), מתפרקות רקמות המזון אך המים אינם רותחים ואינם מתאדים והמזון המתקבל רך ונימוח.

בבישול בשר, הבשר מומלח כחלק מתהליך השימור. לאחר ההמלחה והבישול בשומן, אם אוחסן במקום קריר ומוצל, הקונפי עשוי להישמר מספר חודשים או שנים.
קונפי כצורת בישול מקושר עם המטבח הצרפתי.

==אטימולוגיה==
מקור השם במילה הצרפתית "confire" (לשמר או להחמיץ)<ref name="IP"></ref><ref name="Chaucer"></ref> שמקורה במילה הלטינית "conficere" שפירושה "לעשות, להכין, לייצר".<ref></ref> השם ניתן בימי הביניים לפירות שבושלו בסוכר.

==סוגים==
===פירות===
קונפי פירות (שלמים או חתוכים) מורכב מפירות שבושלו בסוכר. על הפרי להתאחד באופן מלא עם הסוכר. מכיוון שבישול פירות גדולים (למשל מלון) דורש זמן רב, הקונפי מופק לרוב מדובדבנים, תות שדה וכו'.

אף על פי שמי סוכר בריכוז נמוך הם מצע גידול לחיידקים, בריכוז גבוה מאוד הם מונעים התפתחות חיידקים ובקטריות ובכך נשמר המזון לאורך זמן.

שימורי קונפי אווז
===בשר===
בשר אווז ובשר ברווז מופק לרוב מרגלי החיה. כדי לשפר את טעמו ולשמרו לזמן ארוך יותר, הבשר מושרה במלח למשך הלילה לפני ההכנה. לאחר מכן מתובל הבשר בעשבי תיבול ומתבשל לאיטו כשהוא שקוע בשומן שלו. בשר הודו וחזיר מבושלים באותה השיטה. שיטה זו היא התמחות של המטבח הצרפתי (דורדון, טולוז וכו').
במסעדה, הקונפי מוגש לאחר עיבוד נוסף: הבשר נאפה להפיכת העור לפריך או מוסף לפאי.
מטבל קונפי שום בתוספת מלח

===מטבל===
במטבח האיטלקי, קונפי מבצל, שום וצ'ילי נוצר לאחר בישול איטי וממושך בשמן זית ומעט מלח, לעיתים בתוספת עשבי תיבול כטימין ומרווה. הבישול קצר משמעותית מקונפי בשר ואורך כשעה. הקונפי המתקבל בסיום הבישול הוא בעל טעם מרוכז ומרקם רך.

==ראו גם==
* שימור מזון

==לקריאה נוספת==
<div style="direction: ltr;">
* Larousse gastronomique: the encyclopedia of food, wine & cookery, Ed. Charlotte Turgeon and Nina Froud. New York: Crown Publishers, 1961. The English translation of the 1938 edition. 
* James, Kenneth. Escoffier: The King of Chefs. Hambledon and London: Cambridge University Press, 2002
</div>
==קישורים חיצוניים==

* 
* [https://michaelkatz1.com/2019/10/10/קונפי-מעט-סדר-בנושא/ קונפי – מעט סדר בנושא], בית הספר לבישול של מיכאל

==הערות שוליים==

קטגוריה:שיטות בישול
קטגוריה:שימור מזון
קטגוריה:המטבח הצרפתי
קפה נמרוד

קפה נמרוד היא רשת בתי קפה ישראלית.

==היסטוריה==
הרשת הוקמה בשנת 2010 על ידי אהוד שגב וחבר ילדותו דוד אייל, לזכר אחיו של אהוד, , שנהרג במלחמת לבנון השנייה. הסניף הראשון הוקם בנמל תל אביב. בשיאה מנתה הרשת 10 סניפים שהופעלו על ידי זכיינים. בכל סניף הוצבה תמונתו של נמרוד.

בשנת 2019 דווח על קשיים כלכליים אליהם נקלעה הרשת. בשנת 2020 דווח על סגירת הרשת בעקבות משבר הקורונה. חלק מזכייני הסניפים של הרשת בחרו להמשיך לפעול לאחר פירוקה כבתי קפה עצמאיים הממשיכים לשאת את השם "קפה נמרוד".
פינת הנצחה בקפה נמרוד, מרכז הכרמל

==קישורים חיצוניים==
* 

==הערות שוליים==

קטגוריה:ישראל: רשתות בתי קפה
יחסי איחוד האמירויות הערביות – תאילנד

יחסי איחוד האמירויות הערביות–תאילנד הם היחסים הבילטרליים בין איחוד האמירויות הערביות ובין ממלכת תאילנד. לאיחוד האמירויות הערביות שגרירות בבנגקוק, ולתאילנד שגרירות באבו דאבי.

== היסטוריה ==
שתי המדינות כוננו יחסים דיפלומטיים ביניהן ב-12 בדצמבר 1975, אולם רק בינואר 1992 תאילנד הקימה קונסוליה כללית בדובאי, וזמן קצר לאחר מכן, בנובמבר 1994, גם את השגרירות באבו דאבי. באפריל 1998 איחוד האמירויות הערביות ייסדה שגרירות בבנגקוק.

בשנת 2012 נחתמו בין המדינות כמה הסכמים. הראשון שבהם הוא אמנה למניעת כפל מס, הסכם כלכלה ומסחר, הסכם שירותי אוויר וכן הסכם בדבר אשרות עבודה לאזרחי שתי המדינות.

== סחר ==
בשנת 2018 עמד היקף הסחר בין המדינות על כ-3.7 מיליארד דולר. איחוד האמירויות הערביות ייצאה לתאילנד סחורות בשווי כולל של 2.63 מיליארד דולר, ובהן מכונות, כלי רכב וציוד חשמלי, ואילו תאילנד ייצאה לאיחוד האמירויות הערביות סחורות בשווי של 1.11 מיליארד דולר, העיקריות שבהן פנינים, מתכות, מטבעות ואלומיניום.

== תיירות ==
בשנת 2015 ביקרו בתאילנד 122 אלף אזרחי איחוד האמירויות, המספר הגבוה ביותר בקרב מדינות מועצת שיתוף הפעולה של מדינות המפרץ.

== קישורים חיצוניים ==

* [https://www.mofaic.gov.ae/en/ אתר שגרירות איחוד האמירויות הערביות בתאילנד]
* [http://www.thaiembassy.org/abudhabi/en/home אתר שגרירות תאילנד באיחוד האמירויות הערביות]
* [http://www.thaiembassy.org/dubai/en אתר הקונסוליה הכללית של תאילנד באיחוד האמירויות הערביות]

== הערות שוליים ==
רון ברואר

רונלד צ'ארלס "רון" ברואר (באנגלית: Ronald Charles "Ron" Brewer; נולד ב-16 בספטמבר 1955) הוא כדורסלן עבר אמריקאי, אשר שיחק בליגת ה-NBA בין השנים 1978–1986. ממוצעיו הכוללים לאורך 8 עונותיו בליגה הם 11.9 נקודות, 1.9 ריבאונדים ו-1.8 אסיסטים למשחק.

אביו של כדורסלן העבר רוני ברואר.

==קריירת מכללות==
ברואר נולד וגדל בעיר פורט סמית' שבארקנסו, ובין השנים 1975–1978 למד באוניברסיטת ארקנסו. לאורך תקופתו בקבוצת הכדורסל של האוניברסיטה שיתף פעולה עם שני חברי היכל התהילה של הכדורסל לעתיד – המאמן אדי סוטון והשחקן סידני מונקריף. בעונת 1977/1978 הובילו ברואר ומונקריף את הקבוצה להעפלה הראשונה מזה 33 שנים לשלב פיינל פור טורניר אליפות המכללות; במשחק חצי הגמר הפסידה ארקנסו מול אוניברסיטת קנטקי, ובמשחק על המקום השלישי גברה על אוניברסיטת נוטרדאם, בה שיחקו קלי טריפיוקה, ביל ליימביר, אורלנדו וולרידג' וביל הנזליק. לאורך אותה עונה קלע ברואר 18.0 נקודות בממוצע למשחק, ובסיומה נבחר לחמישייה השנייה של העונה בליגת המכללות (Second-team All-American).

==קריירת משחק מקצועית==
בדראפט ה-NBA{{כ}} 1978 נבחר ברואר על ידי פורטלנד טרייל בלייזרס בבחירה השביעית, מיד אחרי לארי בירד שנלקח שישי. בסיום עונתו הראשונה בפורטלנד נבחר לחמישיית הרוקיז של העונה, לאחר שקלע 13.3 נקודות בממוצע למשחק. בעונה העוקבת הציג שיפור קל, וסיים כקלעי השלישי של קבוצתו, עם ממוצע של 15.7 נקודות למשחק.

בדצמבר 1980, לאחר כשתי עונות וחצי בפורטלנד, הועבר בטרייד לסן אנטוניו ספרס. ב-7 בנובמבר 1981 קלע שיא קריירה של 40 נקודות בניצחון הספרס מול ניו יורק ניקס, ושלושה ימים לאחר מכן שבר את שיאו כשקלע 44 נקודות בניצחון מול לוס אנג'לס לייקרס.

בדצמבר 1981 הועבר בטרייד לקליבלנד קאבלירס, במדיה קלע 19.4 נקודות בממוצע למשחק עד לסיום העונה. על אף הצטיינותו, סיימו הקאבלירס את עונת עם המאזן הגרוע ביותר בליגה; 15–67.

בדצמבר 1982 נשלח בטרייד לגולדן סטייט ווריורס, בתמורה לוורלד בי. פרי, ובינואר 1984 הועבר בחזרה לסן אנטוניו, תמורת בחירת דראפט עתידית. בשנתיים הבאות שיחק לתקופות קצרות גם עבור ניו ג'רזי נטס (1985), שיקגו בולס (1985) וקליבלנד קאבלירס (1986) בטרם פרש ממשחק בקיץ 1986, בגיל 30. בכך, שיחק עבור שתי קבוצות שונות בכל אחת מ-6 עונותיו האחרונות בליגה. ב-4 מהעונות העפיל עם קבוצתו לפלייאוף ה-NBA, אולם בכל המקרים הודח כבר בסיבוב הראשון.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת ארקנסו
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני סן אנטוניו ספרס
קטגוריה:כדורסלני קליבלנד קאבלירס
קטגוריה:כדורסלני גולדן סטייט ווריורס
קטגוריה:כדורסלני ניו ג'רזי נטס
קטגוריה:כדורסלני שיקגו בולס
קטגוריה:אמריקאים שנולדו ב-1955
גביע המדינה בכדורגל נשים 2001/2002

גביע המדינה בכדורגל נשים לעונת 2001/2002 הייתה התחרות ה-4 מאז היווסדה. משחקי התחרות החלו ב-14 בפברואר 2002 ומשחק הגמר נערך ב-21 במאי 2002 והסתיים בניצחון של מכבי חיפה על הפועל תל אביב בדרך לזכייה שלישית בתואר.

מתוך 14 קבוצות ששיחקו בעונה זו בליגת כדורגל נשים נרשמו לגביע 13 קבוצות.

לפי תקנון התחרות, בעונה זו נערכו 4 סיבובים כשבסיבוב הראשון השתתפו 10 קבוצות ו-3 האחרות התחילו מהשלב הבא שהיה גם רבע הגמר.

==שמינית הגמר==
הסיבוב הראשון בתחרות נערך ב-14 בפברואר 2002 והיה למעשה שמינית הגמר. 10 מתוך 13 הקבוצות שנרשמו לתחרות הוגרלו לקחת בו חלק.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| בית"ר ירושלים || 0 – 6 || מכבי חיפה ||
|-
| הפועל באר שבע || 2 – 0 <small>(טכני)</small> || מכבי אחי נצרת ||
|-
| הכח רמת גן || 3 – 2 || מכבי חולון ||
|-
| הפועל מרמורק || 0 – 7 || מכבי תל אביב ||
|-
| בית"ר באר שבע || 0 – 2 || הפועל פתח תקווה ||
|}
==רבע הגמר==
אל 5 המנצחות מהסיבוב הראשון הצטרפו 3 קבוצות שהוגרלו להתחיל בשלב זה. המשחקים נערכו ב-4 במרץ 2002.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי תל אביב || || הפועל אשקלון ||
|-
| הכח רמת גן || 1 – 5 || מכבי חיפה ||
|-
| הפועל באר שבע || || הפועל פתח תקווה ||
|-
| אס"א תל אביב || || הפועל תל אביב ||
|}
==חצי הגמר==
המשחקים נערכו ב-8 באפריל 2002.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי תל אביב || || הפועל תל אביב || 
|-
| הפועל באר שבע || 0 – 4 || מכבי חיפה || 
|-
|}

==הגמר==

==ראו גם==
* עונת 2001/2002 בליגת כדורגל נשים

==קישורים חיצוניים==
* [https://web.archive.org/web/20030102062346/http://geocities.com/k_nashim/G/1-2/Gavia1.htm גביע המדינה לנשים 2002], דף מארכיון האינטרנט - במקור מ-geocities.
* [http://www.mhaifafc.com/newsPage.asp?newsID=12407 קבוצת הנשים - מכבי חיפה], האתר הרשמי, מכבי חיפה

קטגוריה:2002 בישראל: כדורגל
קטגוריה:תחרויות כדורגל ב-2002
קטגוריה:גביע המדינה בכדורגל נשים
גבריאלה גונצ'יקובה

גבריאלה גונצ'יקובה (בצ'כית: Gabriela Gunčíková; נולדה ב-27 ביוני 1993), הידועה גם בשם גבריאלה גאן, היא זמרת צ'כית, שייצגה את צ'כיה באירוויזיון 2016.

== ביוגרפיה וקריירה ==
בשנת 2011, גונצ'יקובה העפילה לגמר בגרסה הצ'כית-סלובקית של פופ איידול, הנקראת Česko Slovenská SuperStar. היא הגיעה למקום השני בגמר, אחרי הזוכה הסלובקי, לוקאס אדמק. היא הייתה המתמודדת הצ'כית שהגיעה הכי גבוהה בתחרות.<ref></ref> לאחר סיום התוכנית היא הוחתמה ביוניברסל מיוזיק גרופ והוציאה את אלבום הבכורה שלה, "Dvojí tvář" בהמשך אותה השנה. בספטמבר 2011 החלה גונצ'יקובה להשתתף בעונה החמישית של הגרסה הסלובקית לתוכנית "רוקדים עם כוכבים". היא רקדה כצמד עם רקדנית פיטר מודרובסקי עד שהודחו השתיים ב-14 באוקטובר 2011, וסיימו במקום השביעי.<ref></ref> גונצ'יקובה זכתה בפרס האמן החדש בטקס פרסי Český slavik בשנת 2011, המכונה גם גראמי הצ'כי.

בחודש מרץ 2016, גונצ'יקובה הוכרזה כזמרת שתייצג את צ'כיה באירוויזיון 2016 עם השיר, אני עומדת - "I Stand".

היא הופיעה בחצי הגמר הראשון של התחרות שנערך ב-10 במאי 2016, בסטקהולם, שוודיה, והעפילה לגמר לאחר שסיימה במקום התשיעי מתוך 18 מדינות עם 161 נקודות. זו הפעם הראשונה אי פעם שצ'כיה מעפילה לגמר התחרות.<ref></ref> בגמר, שנערך ב-14 במאי, הופיעה גונצ'יקובה שנייה בסדר השירים וסיימה את הערב במקום ה-25 מתוך 26 מדינות עם 41 נקודות בלבד כשכולן מהצבעת השופטים כשהיא לא מקבלת מהצבעות הקהל אפילו לא נקודה אחת.

== קישורים חיצוניים ==

* 

== הערות שוליים ==

קטגוריה:נציגי צ'כיה באירוויזיון
קטגוריה:משתתפי אירוויזיון 2016
קטגוריה:זמרות צ'כיות
קטגוריה:זמרות פופ צ'כיות
קטגוריה:זמרים צ'כים
קטגוריה:ילידות 1993
קטגוריה:צ'כים שנולדו ב-1993
Hormoaning

Hormoaning הוא מיני אלבום של להקת נירוונה, שיצא ב-1992 בחברת גפן רקורדס ובDGC רקורדס. הוא שוחרר באוסטרליה ויפן בלבד, בזמן סיבוב הופעות של הלהקה שם.
== הפקה ==
ארבעה מהשירים במיני אלבום הם קאברים שלא שוחררו לפני כן: "Turnaround" של להקת Devo, "Son of a Gun" ו-"Molly's Lips" של להקת "The Vaselines", והשיר "D-7" של להקת הפאנק-רוק "Wipers".

השניים הנותרים הם שירים מקוריים של הלהקה שהופיעו בעבר בצד ב' של הסינגל המפורסם "Smells Like Teen Spirit" מתוך האלבום "Nevermind" (השירים: "Aneurysm" ו-"Even in His Youth").

== רשימת השירים ==

== קישורים חיצוניים ==

קטגוריה:נירוונה
קטגוריה:מיני-אלבומים מ-1992
קטגוריה:מיני-אלבומי חברת גפן רקורדס
Not Like the Movies

Not Like the Movies (בעברית: לא כמו הסרטים) הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream.<ref name=":0"></ref> השיר יצא לאור ב-3 באוגוסט 2010, על ידי חברת התקליטים קפיטול רקורדס, כסינגל שיווקי מתוך האלבום.<ref name=":0" />

השיר הגיע למקום ה-53 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי קייטי פרי, ביחד עם גרג ויילס והופק על ידי ויילס גם כן.<ref name=":2"></ref> השיר הוקלט באולפני רוקט קרוסלה, בסמוך להקלטת האלבום Teenage Dream עצמו.<ref name=":2" /> בראיון ששודר ביוטיוב חשפה פרי כי "Not Like the Movies", היה השיר הראשון שהיא כתבה לאחר שסיימה את סיבוב ההופעות "Hello Katy Tour".<ref></ref>

בשנת 2012, הוציאה פרי את האלבום Teenage Dream מחדש, תוך שהשיר נכלל בו ושם האלבום שונה ל-Teenage Dream: The Complete Confection.<ref></ref>

== הצלחה ==
כבר בשנת 2010, הצליח השיר להיכנס למצעד הבילבורד הוט 100, תוך שהגיע למקום ה-53 בשיאו.<ref name=":1" /> איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.<ref name=":3"></ref> בנוסף, נכנס השיר למצעד קנדה הוט 100, שם התברג במקום ה-41.<ref name=":1" />

קליפ המילים של השיר שהועלה לערוץ היוטיוב של פרי, הצליח לצבור למעלה מ-15 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3" />
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים על סרטים
קטגוריה:בלדות פופ
הפרס לאמנות חזותית ע"ש מירון סימה

"הפרס לאמנות חזותית ע"ש מירון סימה" הוא פרס, על שמו של הצייר הישראלי מירון סימה, המוענק אחת לשנתיים על ידי "עמותת מירון סימה" ובית האמנים בירושלים. הפרס מוענק לאמן ישראלי, חבר "אגודת האמנים ירושלים", בין גיל 25 ל-45. הפרס כולל מענק כספי בסך 20,000 שקל ותערוכת יחיד בבית האמנים.

==רשימת זוכי הפרס==
*2011 רקפת וינר-עומר ואלדר פרבר
*2013 פלג דישון
*2015 ניר עברון
*2017 פיטר יעקב מלץ
*2019 מיכל ממיט-וורקה
*2021 רננה אלדור

קטגוריה:פרסים ישראליים לאמנות
קטגוריה:מירון סימה
קטגוריה:ירושלים: תרבות
גזה הגדוש

גזה הגדוש (במקור הירשל, בהונגרית: Hegedüs Géza; בודפשט, 14 במאי 1912 – בודפשט, 9 באפריל 1999) היה היסטוריון וסופר הונגרי-יהודי, עיתונאי, משורר, מבקר, פרופסור באוניברסיטה, זכה שלוש פעמים בפרס אטילה יוז'ף שהוא הפרס הספרותי הגבוה בהונגריה.

== ביוגרפיה ==
גזה הגדוש נולד במשפחה יהודית כבנם של אנדור הגדוש (הירשל) סוכן נוסע מסחרי ושל דורה זוננפלד, אך מאז ומתמיד ראה את אוראדיה כעיר הולדתה.<ref></ref> סבא וסבתא מצד אביו היו ברנאט הירשל וג'טה שנברגר, סבא וסבתא מצד אמו היו דויד זוננפלד וסידוניה גולדזיהר (1864–1918).<ref></ref> את לימודיו בתיכון סיים בגימנסיה הראשית ברחוב מרקו. בשנת 1935 סיים את לימודיו באוניברסיטת פאזמני פטר עם תואר במשפטים, שם גם סיים לימודי היסטוריה וספרות. בשנים 1936–1940 היה עורך דין מתמחה.

בשנים 1939–1946 (עם הפסקה בתקופת השואה) היה הלקטור והמנהל הספרותי של "הוצאת אנונימוס". במהלך מלחמת העולם השנייה הוא שירת תחילה כחייל ואחר כך בשל מוצאו היהודי גויס לשרות העבודה (עבודות כפייה ליהודים במסגרת הצבא ההונגרי) ולבסוף גורש למחנה ריכוז.

בשנים 1945–1973 היה ראש הקתדרה במכללה לאמנות התיאטרון והקולנוע. בשנים 1946–1947 היה בעל הטור הספרותי של כתב העת "רפובליקה". בין השנים 1946–1949 עבד גם כיועץ ראש אגף בעיריית בודפשט, וכן כפרופסור להיסטוריה של הפילוסופיה באוניברסיטת פאזמני פטר. בשנים 1947–1949 היה בעל הטור הספרותי של כתב העת "העתיד" והעורך הראשי של "החמישה עשר במרץ".<ref>https://www.antikvarium.hu/konyv/hegedus-geza-marcius-tizenotodike-1948-majus-28-490320</ref> משנת 1955 עד 1957 היה מנהל בית ה"הוצאה לאור מאגווטה".

הוא היה בחברות טובה עם הסופרים דז'ה קוסטולאני, לאיוש קשאק, באלינט הומאן, ג'רג' לוקאץ'. הוא כתב בעיקר רומנים ודרמות תרבותיות-היסטוריות.

== חייו הפרטיים ==
בין 1946 ל-1982 הייתה ז'וז'נה בלוג אשתו. משנת 1983 ועד מותו היה במערכת יחסים עם מרגיט זמלוייס.
קברו בבית העלמין פרקשראטי

== עבודותיו ==
=== עד 1944 ===
* משפט פלילי מהותי בעידן מלכי ארפאד; 1935 (עבודות מסמינר פרנץ אקהרט לתולדות החוק)
* מורדי השיכרון. רוֹמָן 1937
* הולדת איטליה. 1943
* משמידי האלילים; 1944

=== 1945–1956 ===

=== ספרות, תרגומים ספרותיים ===
לוח זיכרון לגזה הגדוש בבית מגוריו

== פרסים והוקרה ==

== לקריאה נוספת ==
* מיהו מי בספרות ההונגרית? 
* אישטוואן רמייני דיינש: האם אנו מכירים אותם? הונגרים מפורסמים ממוצא יהודי (הוצאת Ex Libris, בודפשט, 2000) 
* פטר הרמן: CD-ROM הונגרי ובינלאומי מיהו מי 1998, 1997 

== קישורים חיצוניים ==

== הערות שוליים ==

קטגוריה:סופרים יהודים הונגרים
קטגוריה:סופרי ילדים ונוער הונגרים
קטגוריה:בוגרי אוניברסיטת אטווש לוראנד בודפשט
קטגוריה:משפטנים יהודים הונגרים
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:יהדות בודפשט
קטגוריה:יהודים זוכי פרס אטילה יוז'ף
קטגוריה:הונגרים שנולדו ב-1912
קטגוריה:הונגרים שנפטרו ב-1999
Circle the Drain

Circle the Drain הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream.<ref name=":0"></ref> השיר יצא לאור ב-10 באוגוסט 2010, על ידי חברת התקליטים קפיטול רקורדס, כסינגל שיווקי מתוך האלבום.<ref name=":0" />

השיר הגיע למקום ה-58 במצעד הבילבורד הוט 100.<ref name=":1"></ref>

== רקע וכתיבה ==
השיר נכתב על ידי קייטי פרי, כריסטופר סטיוארט ומונט נובל, הולחן על ידי פרי והופק על ידי סטיוארט גם כן.<ref></ref> בסך הכל 17 מהנדסי מוזיקה ומפיקים מוזיקליים היו מעורבים ביצירת השיר.<ref></ref> מבקרי המוזיקה טענו שהשיר עוסק במערכת היחסים הקודמת של פרי עם הסולן הראשי של ג'ים קלאס הירוז, טרווי מקוי.<ref></ref><ref></ref><ref></ref>

בשנת 2012, הוציאה פרי את האלבום Teenage Dream מחדש, תוך שהשיר נכלל בו ושם האלבום שונה ל-Teenage Dream: The Complete Confection.<ref></ref>

== הצלחה ==
כבר בשנת 2010, הצליח השיר להיכנס למצעד הבילבורד הוט 100, תוך שהגיע למקום ה-58 בשיאו.<ref name=":1" /> במצעד השירים של ניו זילנד, הצליח להגיע למקום ה-36 בשיאו.<ref></ref> ב-24 באוגוסט 2011, הגיע השיר למקום ה-30 במצעד של קנדה הוט 100.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.<ref></ref>

== מיקומי שיא ==

== קישורים חיצוניים ==

==הערות שוליים==

קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:שירים על בגידה: מעילה באמון
קטגוריה:שירים על סמים
קטגוריה:שירי דיסקו אמריקאיים
Life Goes On (שיר של ליאן ריימס)

Life Goes On (בעברית: החיים ממשיכים) הוא סינגל שהוקלט על ידי הזמרת-יוצרת האמריקאית ליאן ריימס, מתוך אלבום האולפן החמישי שלה, Twisted Angel.<ref name=":0"></ref><ref name=":1"></ref> השיר יצא לאור ב-26 באוגוסט 2002, על ידי חברת התקליטים קורב רקורדס, כסינגל הראשון והפותח מתוך האלבום.<ref name=":1" /><ref name=":0" />

השיר הגיע למקום השביעי במצעד המוזיקה האוסטרלי.<ref></ref>

== רקע וכתיבה ==
השיר נכתב על ידי ליאן ריימס, דזמונד צ'יילד ואנדראס קרלסון והופק על ידי דזמונד צ'יילד, פיטר אמאטו וגרג פגאני.<ref></ref> איגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה, דבר אשר הופך אותו לאחד משיריה הנמכרים ביותר של ריימס במדינה.<ref name=":2" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.5 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-17 בדצמבר 2010, בערוץ היוטיוב של ליאן ריימס וצבר למעלה מ-5 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name=":2"></ref>
|פלטינה
|70,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 באוגוסט 2002
|תקליטור • הורדה דיגיטלית
|קורב
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי ליאן ריימס
קטגוריה:שירים באנגלית
קטגוריה:שירים שנכתבו על ידי דזמונד צ'יילד
קטגוריה:שירים שנכתבו על ידי ליאן ריימס
הרי אוניברסיטת סופיה

תמונת לוויין של האי אלכסנדר
הרי אוניברסיטת סופיה (באנגלית: Sofia University Mountains; בבולגרית: планина Софийски Университет) הם רכס של ארבע הרים, בצפון האי אלכסנדר, שבאנטארקטיקה.

אורכו של הרכס 21 קילומטרים (בכיון דרום-מערב - צפון-מזרח); ורוחבו של הרכס 12 קילומטרים.

שיא גובהו של הרכס 1,500 מטרים (בהר קלימנט אוחרידצקי - ההר ה-2940 בגובהו באנטארקטיקה).

ההרים ממוקמים דרומית-מזרחית להרי האבר; דרומית מערבית להרי רואן; צפונית-מערבית לרמת אלגר; ממזרח להרי לאסוס; ו-6 קילומטרים ממפרץ לאזארב.

קרחון פלסטרינה מהווה את הגבול הצפוני של רכס הרי אוניברסיטת סופיה; שדה השלג ניקולס מהווה את הגבול הדרום -מזרחי של הרכס; קרחון מקמנוס וכן חלקם הצפוני של הרי לאסוס מהווה את הגבול המערבי של הרכס.

ארבעת הרי הרכס הם הר בראון (בצפון מערב הרכס); רכס באלאן (בצפון הרכס); פסגות לאנדרס (בצפון מזרח הרכס); והר קלימנט אוחרידצקי (בדרום הרכס). בין הרי הרכס מפרידים קרחון יוזולה (הזורם לכיוון צפון, ונשפך אל קרחון פלסטרינה), ועמק פוסטה (שאורכו 8 קילומטרים, והוא מלא קרח).

== היסטוריה ==
=== גילוי ומיפוי ההרים ===

ההרים התגלו מהאוויר, ומופו באופן גס על ידי המשלחת הבריטית אל ארץ גרהאם אשר חקרה את האזור בעונת המחקר (הקיץ האנטארקטי) 1936–1937.

ההרים מופו באופן מפורט על ידי סקר שטחי חסות איי פוקלנד בשנת 1960, בהתבסס על תצלומי אוויר שצולמו על ידי משלחת רון לחקר אנטארקטיקה בין השנים 1947–1948.

=== מקור השם ===

בפברואר 1988 ביקרו בהרים אנשי הסקר האנטארקטי הבריטי ובמועד זה נתנו להרים את שמם.

שמם של ההרים ניתן להם לציון יובל המאה של אוניברסיטת סופיה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:14153 הרי אוניברסיטת סופיה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=105041 הרי אוניברסיטת סופיה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13612&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי אוניברסיטת סופיה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.39349150610118,-69.47697507727739,12&?query=&?map_type=hybrid תצלום לוויין של אזור הרכס, תוך סימון אתרים נוספים באזור] באתר copernix
* [https://mapcarta.com/25596966 מפת אזור הרי אוניברסיטת סופיה]

== הערות שוליים ==

אוניברסיטת סופיה
קטגוריה:בולגריה באנטארקטיקה
קרחון יוזולה

קרחון יוזולה (באנגלית: Yozola Glacier; בבולגרית: ледник Йозола) הוא קרחון בהרי אוניברסיטת סופיה, בצפון האי אלכסנדר, שבאנטארקטיקה.

אורכו של הקרחון 5 קילומטרים; ורוחבו 1.7 קילומטרים.

גובהו של הקרחון 738 מטרים מעל פני הים.

הקרחון זורם לכיוון צפון-מערב, בין הר בראון ורכס באלאן.

הקרחון נשפך אל קרחון פלסטרינה.

== היסטוריה ==
=== מיפוי הקרחון ===

הקרחון מופה על ידי סוקרים בריטיים בשנת 1963.

=== מקור השם ===

הקרחון נקרא על שם אגם יוזולה, בהרי רילה, שבבולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=136896 קרחון יוזולה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18563&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון יוזולה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.43537688207775,-69.43890650678527,12&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix
* [https://mapcarta.com/29388014 מפת אזור קרחון יוזולה]
* [https://www.mindat.org/feature-8521168.html קרחון יוזולה] באתר mindat

== הערות שוליים ==

קטגוריה:בולגריה באנטארקטיקה
יוזולה
אנדרטה לחללי חטיבה 500

האנדרטה לחללי חטיבה 500 היא אנדרטה הניצבת ביער המגינים שבקרבת לטרון. היא מנציחה את שמותיהם של 111 לוחמים מחטיבת השריון 500. שנפלו במערכות ישראל.

==האנדרטה==
חטיבה 500 הוקמה בשנת 1972 בבסיס צאלים. היא השתתפה במלחמת יום הכיפורים, במלחמת לבנון הראשונה ובמבצע חומת מגן. החטיבה פורקה בשנת 2003. במהלך שנות קיומה נפלו 131 מאנשיה.

האנדרטה הוקמה ביער המגינים ביזמת יוצאי החטיבה בשנת 2004, לאחר פירוקה.

האנדרטה ממוקמת בשטח פתוח בתוך היער, שנשמרה בו הקרקע הטבעית המשובצת בסלעים. שתי גדרות אבן נמוכות מסמנות את המבואה לשטח האנדרטה ולצידן ניצב שלט ועליו סמל החטיבה. בשטח הפתוח הוצבו בחצי גורן עשרה סלעים זקופים, שאליהם צמודות לוחיות זיכרון הנושאות את שמות הנופלים ומועדי נפילתם. הלוחיות על הסלעים מתייחסות לנופלי יחידות המשנה השונות של החטיבה, מהן אורגניות ומהן יחידות שסופחו אליה במסגרת מערכה מסוימת. 

באנדרטה מונצחים נופלים מהיחידות הבאות:
* מפקדת החטיבה
* גדוד הטנקים 430
* גדוד הטנקים 433
* גדוד הטנקים 195
* גדוד חיל הרגלים 932 - במלחמת לבנון הראשונה
* גדוד ההנדסה 601 - במלחמת לבנון הראשונה

שמות כל חללי החטיבה הונצחו גם בחדר זיכרון בבסיס צאלים.

==קישורים חיצוניים==

* [https://www.izkor.gov.il/en_59a6fcb2267a1a2bb7810072f6ed4e24 האנדרטה], באתר יזכור

נופלי חטיבה 500
חטיבה 500
חמש מאות
קטגוריה:מועצה אזורית מטה יהודה: אנדרטאות
קטגוריה:יער המגינים
ג'וני דוקינס

ג'וני ארל דוקינס הבן (באנגלית: .Johnny Earl Dawkins Jr; נולד ב-28 בספטמבר 1963) הוא כדורסלן עבר ומאמן כדורסל אמריקאי.

שיחק בליגת ה-NBA בין השנים 1986–1995, ולאורך התקופה העמיד ממוצעים כוללים של 11.1 נקודות, 5.5 אסיסטים ו-2.5 ריבאונדים למשחק. בין השנים 2008–2016 כיהן כמאמן קבוצת הכדורסל של אוניברסיטת סטנפורד, ומאז שנת 2016 משמש כמאמן קבוצת אוניברסיטת מרכז פלורידה.

==קריירת מכללות==
דוקינס נולד וגדל בוושינגטון די. סי., ובין השנים 1982–1986 למד באוניברסיטת דיוק. בכל 4 עונותיו בקבוצת הכדורסל של האוניברסיטה ("דיוק בלו דבילס") הוביל את קלעיה, עם ממוצע כולל של 19.2 נקודות בממוצע למשחק, תחת המאמן מייק ששבסקי. בעונת 1985/1986 הוליך את דיוק להעפלתה החמישית אי פעם לפיינל פור טורניר אליפות המכללות, וכן להעפלתה השלישית למשחק גמר הטורניר. במשחק הגמר עצמו קלע דוקינס 24 נקודות מול אוניברסיטת לואיוויל, אך קבוצתו הפסידה בתוצאה 69–72. בסיום אותה עונה הפך לשחקן הראשון מדיוק אשר זוכה בפרס נייסמית', המוענק לשחקן הצטיין בליגת המכללות. 2,556 הנקודות שקלע לאורך קריירת המכללות הציבו אותו במקום הראשון בתולדות האוניברסיטה; נתון זה נותר שיא האוניברסיטה במשך 20 שנה, עד ששבר אותו ג'יי. ג'יי. רדיק בשנת 2006.

==קריירת משחק ב-NBA==
בדראפט ה-NBA{{כ}} 1986 נבחר דוקינס על ידי סן אנטוניו ספרס, בבחירה העשירית. בעונת רשם ממוצעים של 15.8 נקודות ו-7.4 אסיסטים למשחק, אשר בדיעבד היו שיאי הקריירה שלו.

באוגוסט 1989, לאחר 3 עונות בסן אנטוניו, הועבר יחד עם ג'יי וינסנט בטרייד לפילדלפיה 76' בתמורה למוריס צ'יקס ושני שחקנים נוספים. בעונתו הראשונה בקבוצה היה אחד משחקנים המובילים, לצדם של צ'ארלס בארקלי, הרסי הוקינס ומייק ג'מינסקי, וסייע לקבוצה להעפיל לפלייאוף ה-NBA מהמקום השני באזור המזרחי. בסיבוב הפלייאוף השני הודחו הסיקסרס על ידי שיקגו בולס בתוצאה 1–4, על אף יכולת טובה של דוקינס אשר קלע 16.0 נקודות ומסר 8.4 אסיסטים בממוצע למשחק. במשחק הרביעי של עונת נפצע דוקינס בברכו, ונאלץ להחמיץ את כל המשך העונה. ב-3 עונותיו הבאות בפילדלפיה, לאחר חזרתו מהפציעה, תרם 9.3 נקודות ו-5.1 אסיסטים בממוצע למשחק.

לקראת עונת חתם על חוזה בדטרויט פיסטונס, ובסיומה פרש ממשחק, בגיל 31.

==קריירת אימון==
בשנת 1998 החל לשמש כעוזר מאמן בקבוצת הכדורסל של אוניברסיטת דיוק, בה שיחק בעברו כסטודנט, תחת המאמן הראשי מייק ששבסקי. בעונת 1998/1999 הפסידה הקבוצה בגמר טורניר אליפות המכללות, ובעונת 2000/2001 זכתה באליפות המכללות השלישית בתולדותיה, בהובלתם של שיין באטייה, ג'יי ויליאמס, מייק דאנליבי וקרלוס בוזר.

בשנת 2008, לאחר 10 עונות כעוזר מאמן בֶדיוק, מונה למאמן הראשי של קבוצת אוניברסיטת סטנפורד. בעונת 2013/2014 העפילה הקבוצה לשלב שמינית גמר טורניר אליפות המכללות (NCAA Sweet Sixteen), בפעם השישית בלבד בתולדותיה, בהובלתם של צ'ייסון רנדל, דווייט פאוול, אנתוני בראון וג'וש הואסטיס. בסיום עונת 2015/2016 פוטר דוקינס מתפקידו; לאורך 8 עונותיו כמאמן הקבוצה, רשמה סטנפורד מאזן כולל של 156 ניצחונות ו-115 הפסדים (57.6%).

לקראת עונת 2016/2017 עבר לאמן את קבוצת אוניברסיטת מרכז פלורידה (UCF).

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וושינגטון די. סי.: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:כדורסלני פילדלפיה 76'
קטגוריה:כדורסלני דטרויט פיסטונס
קטגוריה:מאמני כדורסל אמריקאים
קטגוריה:אמריקאים שנולדו ב-1963
ברודו

ברודו, ברודה או בראודו (Broude, Broudo, Braudo או Brudo) הוא שם משפחה בעל מספר מקורות שונים:
* ברודו, מקורו בשם פרטי מספרד ופורטוגל.
** ברודה נחשב הגרסה היהודית של שם משפחה זה.
* בראודו, הוא שם משפחה טופונימי, גרסה של השם ברוד או ברודי, מילה סלאבית שמשמעותה "מעברה". בבוסניה, פולין, צפון מקדוניה וקרואטיה יש ערים ועיירות שבשמן מופיע השם ברוד, שייתכן שנושאי שם זה מוצאם מהן.

== הערות שוליים ==

קטגוריה:שמות משפחה יהודיים
סאסאקי קוג'ירו

סאסאקי קוג'ירו (ביפנית: 佐々木 小次郎; בסביבות 1575 – 13 באפריל 1612) היה אמן לחימה יפני, אשר התמחה בלחימה בחרבות ונחשב למומחה בלחימה זו. הוא ידוע במותו בדו-קרב המפורסם שערך כנגד מיאומוטו מוסאשי ב-1612.

== היסטוריה ==
שמו המקצועי של קוג'ירו כלוחם היה "גנריו"(ביפנית:巌流) ,שמשמעותו "סגנון האבן הגדולה". שם זה ייצג גם את שם בית הספר לקנג'וטסו אשר הקים.

מסופר כי קוג'ירו למד את אמנות הלחימה "Chūjō-ryu" (ביפנית: 中条流) מקנמאקי ג'יסיי או לחלופין מטודה סייג'ן.

== כלי הנשק המועדף על קוג'ירו ==
כלי הנשק המועדף על קוג'ירו היה חרב נודאצ'י שאורכה היה יותר מ-90 סנטימטרים. להשוואה, האורך של חרב קטאנה נורמלית היה בדרך כלל כ-70 סנטימטרים, אך לעיתים נדירות היה יותר מכך. שם החרב היה "מונוהושיזאו" ( ביפנית :物干し竿) ( בתרגום לאנגלית : "The Drying Pole").

למרות אורכה ומשקלה הרב, התקפותיו של סאסאקי היו מדויקות ומהירות.

== הדו-קרב עם מיאמוטו מוסאשי ==
סאסאקי קוג'ירו היה יריבו של מיאמוטו מוסאשי במשך זמן רב, והוא נחשב ליריב הטוב ביותר שמוסאשי ניצב מולו.

ישנן מספר גרסאות שונות לדו-קרב, אך בכולן הפרטים העיקריים, כגון תבוסתו ומותו של קוג'ירו - זהים. גילו של סאסאקי היה במיוחד לא ברור.
קוג'ירו (ימין) בדו-קרב עם מוסאשי, בחוף הסמוך לאי גנריו (Ganryū). שימו לב שמוסאשי משתמש בחרב אימונים העשויה מעץ ( [[בוקן).]]

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אמני לחימה יפנים
קטגוריה:ילידי 1584
קטגוריה:נפטרים ב-1612
פאל טלקי (כדורגלן)

פאל טלקי (בהונגרית: Pal Teleki; 5 במרץ 1906 – 14 באוקטובר 1985) היה כדורגלן ומאמן הונגרי, ששיחק בעמדת החלוץ.

==ביוגרפיה==

טלקי נולד ב-5 במרץ 1906 בארד שבהונגריה. הוא החל את דרכו בקבוצת הנוער של AMEF ארד, לפני ששיחק בקבוצה הבוגרת מ-1924 עד ל-1926. לאחר מכן הצטרף ב-1926 לקבוצה הרומנית קינזול טימישוארה ששלטה באותם ימים בליגה הרומנית וגם זכה עימה בתואר אחד בעונת 1926/27. שנה אחר כך חזר להונגריה לשחק במדי בוצקאי שם שיחק במשך העשר שנים הבאות וגם זכה עימה בגביע ההונגרי של 1930 בו כבש שלושער בגמר על בסטאיה. טלקי סיים את הקריירה שלו לאחר מכן.

ברמה הבינלאומית טלקי שיחק משחק אחד בנבחרת הרומנית ב-10 במאי 1927 נגד יוגוסלביה, וגם בנבחרת הונגריה בין השנים 1933–1937. את שערו הראשון כבש טלקי נגד הולנד והיה זה גם לשער הניצחון במשחק שנגמר 1–2 לטובת ההונגרים. בשמינית גמר מונדיאל 1934 כבש את שערו השני בנבחרת במשחק נגד מצרים, ובכך היה לכדורגלן ההונגרי הראשון לכבוש בגביע העולם.

==תארים==
;קינזול טימישוארה
*אליפות רומניה: 1926/27
;בוצקאי
*הגביע ההונגרי: 1929/30
;הישגים
*הכדורגלן ההונגרי הראשון לכבוש בגביע העולם

==קישורים חיצוניים==

קטגוריה:כדורגלנים רומנים
קטגוריה:כדורגלנים הונגרים
קטגוריה:חלוצי כדורגל רומנים
קטגוריה:חלוצי כדורגל הונגרים
קטגוריה:ארד: כדורגלנים
קטגוריה:כדורגלני נבחרת הונגריה
קטגוריה:כדורגלני נבחרת רומניה
קטגוריה:מאמני כדורגל הונגרים
קטגוריה:הונגרים שנולדו ב-1906
קטגוריה:רומנים שנולדו ב-1906
קטגוריה:הונגרים שנפטרו ב-1985
קטגוריה:רומנים שנפטרו ב-1985
אברהם חיים אופנהיים

הרב אברהם חיים אופנהיים נולד בשנת ה'תקנ"ו - 1796 לרב שמעון ראב"ד בעיר פעשט (בודפשט), ונפטר בשנת תקפ"ד - 1824 והוא בן 28 שנים.

הרב אברהם חיים היה רב בעיר פץ' שבהונגריה, הוא חיבר ספר שנקרא "הר אבל" שעוסק בענייני ביקור חולים, מוות, אבלות, ועוד. וספר נוסף שנקרא "נשמת חיים" ובו הוא מוכיח את האמונה בהשארת הנפש.

שני הספרים יצאו לאור בידי אביו הרב שמעון לאחר מותו.<ref></ref>

== הערות שוליים ==

קטגוריה:רבנים הונגרים
קטגוריה:ילידי 1796
קטגוריה:נפטרים ב-1824
פורד טמפו

פורד טמפו (באנגלית : Ford Tempo), היא מכונית משפחתית המוגדרת מכונית קומפקטית מתוצרת קונצרן הרכב פורד אשר יוצרה בין השנים 1994–1983 (משנת הדגם 1984) בארצות הברית ו-קנדה.

בקנדה דגמי "פורד טמפו" יוצרו באמצעות יצרנית הרכב הקנדית Ford Motor Company of Canada (חברת בת של פורד).
==דורות "פורד טמפו"==
* דור ראשון - יוצר בין השנים 1987-1983
* דור שני - יוצר בין השנים 1994-1988

=="פורד טמפו"==

* יוצרו 2,732,542 יחידות
* תצורות : 4 דלתות - סדאן, 2 דלתות - קופה
* 5 נוסעים
* מנוע קדמי
* סוגי הנעה : הנעה קדמית 4x2, הנעה כפולה 4x4
===דגמים דור ראשון===
* "L" - דגם בסיסי
* "GL" - דגם ביניים (רמת גימור)
* "LX" - דגם לוקסוס
* "GLX" (יוצר בין השנים 1984–1985)
* "AWD" (הנעה 4x4, יוצר בשנת 1987, בדגם קופה)
* "GS" - דגם ביניים (רמת גימור)
* "GS-AWD" (הנעה 4x4, יוצר בשנת 1987)
* "LS" - דגם לוקסוס
* "LS-AWD" (דגם לוקסוס, הנעה 4x4, יוצר בשנת 1987)
* "XR5" - דגם ספורט, בתצורת קופה, יוצר בשנת 1987)

===דגמים דור שני===
* "L" - דגם בסיסי, יוצר עד שנת 1991
* "GL" - דגם ביניים (רמת גימור)
* "AWD" - הנעה 4x4 בדגמי "LX", יוצרה עד שנת 1991
* "LX" - דגם לוקסוס, בדגמי 4 דלתות סדאן
* "GLS" - יוצר עד שנת 1992
* "GS" - דגם ביניים (רמת גימור), יוצר בין נובמבר 1987 - 1994
* "GS-AWD" - הנעה 4x4, יוצר מנובמבר 1987 - 1991
* "LS" - דגם לוקסוס - יוצר עד שנת 1992
* "LS-AWD" - יוצר בין נובמבר 1987 - 1991
* "XR5" - דגם ספורט, בתצורת קופה, יוצר מנובמבר 1987 - 1992. בשנת 1992 הורכב בדגם מנוע V6 בנפח 3.0 ליטר בלבד
* "LTS" - דגם 4 דלתות סדאן, ברמת גימור לוקסוס, יוצר מנובמבר 1987 - 1992

== תמונות ==
<gallery mode="packed" heights="120">
קובץ:'86-'87 Ford Tempo Sedan.JPG | "פורד טמפו", דור ראשון
קובץ:1985 Ford Topaz GLX front.jpg | "פורד טופז", דגם "GLX", שנת 1985
קובץ:1986 Ford Tempo Sedan (rear).jpg | "פורד טמפו", שנת 1986
קובץ:Ford-Tempo-coupe.jpg | "פורד טמפו" - קופה
קובץ:1992 Ford Tempo GL Sedan.jpg | "פורד טמפו", דגם "GL", שנת 1992
קובץ:1988 Ford Tempo L (2773635248).jpg | "פורד טמפו", דגם "L" שנת 1988 - קופה
קובץ:1988 Ford Tempo L (2603367090).jpg | "פורד טמפו", דגם "L" שנת 1988 - קופה
קובץ:92-94 Ford Tempo.jpg | "פורד טמפו", דור שני
קובץ:1988 Ford Tempo L interior (2772768753).jpg | "פורד טמפו", שנת 1988 - מבט לתא הנהג ולוח מחוונים
</gallery>

== קישורים חיצוניים ==

* 

==הערות שוליים==

קטגוריה:מכוניות משפחתיות
קטגוריה:מכוניות קופה
טמפו
קטגוריה:דגמי מכוניות שהושקו ב-1983
קטגוריה:מכוניות אמריקאיות
קטגוריה:כלי רכב המיוצרים בקנדה